
ROMÂNIA
JUDEȚUL TIMIȘ
MUNICIPIUL TIMIȘOARA
PRIMAR
SC2023-7756/17.05.2023

REFERAT DE APROBARE A PROIECTULUI DE HOTĂRÂRE ,
Proiect de hotărâre
privind trecerea din domeniul public al Municipiului Timişoara, în domeniul privat al Municipiului Timişoara a terenului aferent imobilului cu destinaţia de locuinţă, situat în Timişoara, str. Ioan Slavici nr. 9  înscris în CF nr. 452474 Timişoara, nr.cad. 452474 și a terenului situat în Timișoara, str. Ioan Slavici nr. 9A înscris în CF nr. 452447 nr. cad. 452447
1. Descrierea situației actuale 
Prin adresele nr. SC2022-011954/16.05.2022 și SC2022-011938/16.05.2022, domnul Brînzan Victor Constantin, în calitate de proprietar al imobilelor-clădire situate în Timişoara str. Ioan Slavici nr. 9, înscris în CF nr. 4452474 Timişoara (CF vechi 413661), nr. cad. 452474, respectiv al imobilului-clădire situat pe str. Ioan Slavici nr. 9A, înscris în CF nr. 45447 Timișoara(CF vechi 435460) nr. cad. 452447 a solicitat trecerea terenurilor aferente construcțiilor din domeniul public al municipiului Timișoara în domeniul privat al municipiului Timișoara. Terenurile sunt incluse în domeniul public al municipiului Timişoara, conform înscrisului în Cartea Funciară  nr. 452474 Timişoara și CF nr. 452447 Timișoara.
Terenul înscris în CF nr. 452474 Timișoara, (CF vechi 413661) nr. cad.452474, în suprafață de 1026 mp, situat în Timișoara, str. Ioan Slavici nr. 9, a fost inclus în inventarul domeniului public al Municipiului Timișoara, atestat prin HG 1016/2005 privind  atestarea domeniului public al județului Timiș, precum și al municipiilor, orașelor și comunelor din județul Timiș, având număr de inventar 101355.006.
Pe terenul înscris în CF nr. 452474 Timișoara există o construcție Casa S+P, în suprafață de 96 mp și două anexe în suprafață de 86 mp , respectiv 38 mp . Conform extrasului de carte funciară frontul stradal este de 9,754 m . Terenul aferent imobilului este de 1026 mp.
Terenul înscris în CF nr. 452447 Timișoara, (CF vechi 435460) nr. cad. 452447, în suprafață 1025 mp, situat în Timișoara, str. Ioan Slavici nr. 9A, a fost inclus în inventarul domeniului public al Municipiului Timișoara, atestat prin HG 1016/2005 privind  atestarea domeniului public al județului Timiș, precum și al municipiilor, orașelor și comunelor din județul Timiș, având număr de inventar 101402.049. 
Pe terenul înscris în CF nr. 452447 Timișoara există o construcție Casa D+P, în suprafață de 94 mp . Conform extrasului de carte funciară frontul stradal este de 9,751 m . Terenul aferent imobilului este de 1025 mp. 
Prin adresele SC2022-11954/07.03.2023 și SC2023-1193807.03.2023 a Serviciul Juridic ne informează că,  pentru imobilele situate în Timişoara , str. Ioan Slavici nr. 9, respectiv str. Ioan Slavici nr. 9A nu figurează litigii pe rolul instanţelor de judecată.
Prin adresele SC2022-11954/03.03.2023 și SC2023-11938/03.03.2023 a Compartimentul Administrare Fond Funciar ne informează că,  pentru imobilele situate în Timişoara , str. Ioan Slavici nr. 9, respectiv str. Ioan Slavici nr. 9A Compartimentul Fond Funciar ne informează că imobilele-teren menţionate mai sus figurează a fi solicitate de către proprietarul clădirii în baza Legii 87/2022.
[bookmark: _Hlk130556890]Potrivit evidenţelor Biroului Clădiri, Terenuri, în momentul de față, respectiv din dosarele depuse în temeiul Legii nr.10/1991 rezultă faptul că pentru imobilele situate în Timișoara, str. Ioan Slavici nr. 9A înscris în CF nr. 452447 Timișoara (Cf vechi 454460), nr. cad. 452447 nu au fost depuse cereri de revendicare prin notificare. 
Potrivit evidenţelor Biroului Clădiri, Terenuri, în momentul de față, respectiv din dosarele depuse în temeiul Legii nr.10/1991 rezultă faptul că pentru imobilele situate în Timișoara, str. Ioan Slavici nr. 9 înscris în CF nr. 452474 Timișoara (Cf vechi 413661), nr. cad. 452474 nu au fost depuse cereri de revendicare prin notificare.
Conform Legii 50/1991 republicată, art.13, alin. (1) ”Terenurile aparţinând domeniului privat al statului sau al unităţilor administrativ-teritoriale, destinate construirii, pot fi vândute, concesionate ori închiriate prin licitaţie publică, potrivit legii, în condiţiile respectării prevederilor documentaţiilor de urbanism şi de amenajare a teritoriului, aprobate potrivit legii, în vederea realizării de către titular a construcţiei. (2) Terenurile aparţinând domeniului public al statului sau al unităţilor administrativ-teritoriale se pot concesiona numai în vederea realizării de construcţii sau de obiective de uz şi/sau de interes public, cu respectarea documentaţiilor de urbanism aprobate potrivit legii.”
       	Conform prevederilor Ordonanței de Urgență nr. 57/2019 privind Codul Administrativ, art.361,alin.(2) ” Trecerea unui bun din domeniul public al unei unităţi administrativ-teritoriale în domeniul privat al acesteia se face prin hotărâre a consiliului judeţean, respectiv a Consiliului General al Municipiului Bucureşti ori a consiliului local al comunei, al oraşului sau al municipiului, după caz,
dacă prin lege nu se dispune altfel.”
2. Schimbări preconizate și rezultate așteptate 
Raportat la anexa 4 din Ordonanţa de Urgenţă 57/2019 privind Codul Administrativ, privind bunurile de uz sau interes public din care rezultă că terenul menţionat nu se încadrează în aceasta şi coroborat cu faptul că pe terenul înscris în CF nr. 452474 Timişoara (CF vechi 413661), nr. cad. 452474 și pe terenul înscris în CF nr. 452447 (CF vechi 454460) nr. cad. 452447 se află o clădire proprietate privată cu destinaţie de locuinţă iar terenul aferent clădirii este împrejmuit şi nu prezintă interes public, constituind curtea imobilului din str. Ioan Slavici nr. 9 respectiv din str. Ioan Slavici nr. 9A pe acest teren neavând acces decât proprietarul clădirii, rezultă fără echivoc că terenul în speţă nu este de natura domeniului public, respectiv de uz sau de interes public local. Prin promovarea acestui proiect se dorește trecerea din domeniul public al Municipiului Timișoara în domeniul privat al Municipiului Timișoara a terenului aferent imobilului cu destinaţia de locuinţă, situat în Timişoara, str. Ioan Slavici nr. 9  înscris în CF nr. 452474 Timişoara, nr.cad. 452474 și a terenului situat în Timișoara, str. Ioan Slavici nr. 9A înscris în CF nr. 452447 nr. cad. 452447, acestea putând fi valorificate prin vânzare către proprietarul construcției. Dacă proprietarului i se atribuie terenul cu titlu gratuit conform Legii nr. 87/2020 pentru modificarea Legii fondului funciar nr. 18/1991, imobilele mai sus menționate devin masă impozabilă .
3. Concluzii
Având în vedere cele menționate mai sus, considerăm necesară și oportună aprobarea trecerii din domeniul public al Municipiului Timişoara, în domeniul privat al Municipiului Timişoara a terenului aferent imobilului cu destinaţia de locuinţă, situat în Timişoara, str. Ioan Slavici nr. 9  înscris în CF nr. 452474 Timişoara, nr.cad. 452474 și a terenului situat în Timișoara, str. Ioan Slavici nr. 9A înscris în CF nr. 452447 nr. cad. 452447.

